ইন্দোনেশিয়ার ইতিহাস
২০০৭ সালে সাঙ্গিরানে প্রাপ্ত দুটি হাড় বিশ্লেষণে পাওয়া যায় যে তা ক্লামশেল সরঞ্জাম দিয়ে ১.৫ থেকে ১.৬ মিলিয়ন বছর পূর্বে নির্মিত হয়েছিল। এটি ইন্দোনেশিয়ায় শুরুর সময়ের মানুষের বসবাসের প্রাচীনতম প্রমাণ। ১৮৯১ সালে ওলন্দাজ কঙ্কালবিদ ইউজিন দ্যুবোয়া ত্রিনিলে হোমো ইরেক্টাসের ফসিলের অবশিষ্টাংশ, "জাভা মানব" নামে পরিচিত, আবিস্কার করেন, যা কমপক্ষে ৭০০,০০০ বছর পুরনো, যে সময়ে মানুষের প্রাচীনতম পূর্বপুরুষের সন্ধান পাওয়া যায়। পরবর্তীকালে ১৯৩০-এর দশকে নৃতাত্ত্বিক গুস্তাভ হাইনরিখ রাফ ফন ক্যোনিগসভাল্ড সাঙ্গিরানেই একই সময়ের হোমো ইরেক্টাস ফসিল আবিস্কার করেন। তিনি একই সময়ে এনগানডঙে আরও আধুনিক সরঞ্জামসহ ফসিল আবিস্কার করেন। ২০১১ সালে পুনরায় সময়কাল নির্ধারণ করলে তাতে বলা হয় ফসিলগুলো ৫৫০,০০০ থেকে ১৪৩,০০০ বছর পুরনো। ১৯৭৭ সালে সামবুংমাকানে আরেকটি হোমো ইরেক্টাস মাথার খুলি আবিষ্কৃত হয়।
প্রথম স্ত্রাতোন
প্রথম স্ত্রাতোনের প্রথমদিককার মুদ্রায় তাঁর প্রতিকৃতির সঙ্গে তাঁর মাতা আগাথোক্লেইয়া থেওত্রোপোসের প্রতিকৃতি মুদ্রিত থাকত। এই মুদ্রাগুলির এক পিঠে এথেনা ও নিকের চিত্র মুদ্রিত রয়েছে। মুদ্রাগুলিতে আগাথোক্লেইয়া থেওত্রোপোস ও প্রথম স্ত্রাতোন উভয়ের নাম গ্রিক ও খরোষ্ঠী লিপিতে লেখা রয়েছে। প্রথম স্ত্রাতোনের পরবর্তীকালের মুদ্রায় আগাথোক্লেইয়া থেওত্রোপোসের প্রতিকৃতি অনুপস্থিত রয়েছে। এই সকল মুদ্রায় তাঁর নামের সঙ্গে গ্রিক লিপিতে "সোতেরোস" () ও "দিকাইওউ" () উপাধি এবং খরোষ্ঠী লিপিতে "ত্রাতারস" ও "ধার্মিকস" উপাধি রয়েছে। প্রথম স্ত্রাতোনের নামে আরেক ধরণের মুদ্রা পাওয়া গেছে যেখানে তাঁর নামের সঙ্গে গ্রিক লিপিতে "এপিফানোউস সোতেরোস" () উপাধি এবং খরোষ্ঠী লিপিতে "প্রাচছস ত্রাতারস" উপাধি রয়েছে। প্রথম স্ত্রাতোনের মধ্যবয়সে প্রচলিত এই দুই ধরণের মুদ্রা বিশ্লেষণ করে ২০০৭ খ্রিস্টাব্দে জেকবসনের মনে হয়েছে যে, স্ত্রাতোন নামধারী দুইজন ইন্দো-গ্রিক রাজা ছিলেন, যারা ১০৫ থেকে ৮০ খ্রিস্টপূর্বাব্দের মধ্যে একই সময়ে বিভিন্ন অঞ্চল শাসন করতেন। যাই হোক, পরবর্তী ইন্দো-গ্রিক শাসক দ্বিতীয় হেলিওক্লেস দিকাইওস প্রথম স্ত্রাতোনের বেশ কিছু মুদ্রার ওপর নিজের নাম উৎকীর্ণ করেন, যা থেকে ধারণা করা হয় যে, এই দুই শাসকের মধ্যে শত্রুতা ছিল এবং প্রথম স্ত্রাতোন তাঁর নিকট পরাজিত হন।